અમદાવાદ: આગામી ૧૫-૧૬ ડિસેમ્બરે યુએસ ફેડરલ રિઝર્વની બે દિવસીય બેઠક છે, જેમાં વ્યાજદર વધી શકે છે તેવી મજબૂત શક્યતાઓ પાછળ સ્થાનિક બજારમાં પ્રેશર જોવાયું છે. આજે શરૂઆતે બીએસઇ સેન્સેક્સ ૪૯ પોઇન્ટના ઘટાડે ૨૫,૨૦૨, જ્યારે એનએસઇ નિફ્ટી ૧૮ પોઇન્ટના ઘટાડે ૭,૬૬૪ પોઇન્ટની સપાટીએ ટ્રેડિંગમાં જોવાયો છે. આજે શરૂઆતે ઓટોમોબાઇલ, બેન્ક, કેપિટલ ગુડ્સ, એફએમસીજી સેક્ટરના શેર્સમાં ઘટાડો નોંધાયો હતો. ટાટા સ્ટલ, ઇન્ફોસિસ, આઇસીઆઇસીઆઇ બેન્ક, હિંદાલ્કો, ગેઇલ અને ક્રેઇન ઇન્ડિયા કંપનીના શેર્સમાં ૦.૫૦ ટકા સુધીનો શરૂઆતે સુધારો નોંધાયો હતો તો બીજી બાજુ આઇટીસી, વિપ્રો, કોલ ઇન્ડિયા, એનટીપીસી, કોટક મહિન્દ્રા બેન્ક અને રિલાયન્સ ઇન્ડસ્ટ્રીઝ કંપનીના શેર્સમાં પ્રેશર જોવાયું હતું.